добавка във фуражите, представен от референтната лаборатория, определена с Регламент (ЕО) No 1831/2003.
 (5)
 При оценката на препарата от Enterococcus faecium CECT 4515 беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложенията към настоящия регламент.
 (6)
 С оглед на предоставянето съгласно Регламент (ЕО) No 1831/2003 на ново разрешение Регламент (ЕО) No 2036/2005 следва да бъде съответно изменен. Освен това съществуващото в Регламент за изпълнение (ЕС) No 887/2011 разрешение за употреба на препарата от Enterococcus faecium CECT 4515 при пилета за угояване следва да бъде допълнено с нова употреба във вода за пиене чрез изменение на посочения регламент за изпълнение.
 (7)
 Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешаване
 Разрешава се употребата на посочения в приложение I препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
 Член 2
 Изменение на Регламент (ЕО) No 2036/2005
 В приложение I към Регламент (ЕО) No 2036/2005 вписването Е 1713 за Enterococcus faecium CECT 4515 се заличава.
 Член 3
 Изменение на Регламент (ЕС) No 887/2011
 Приложението към Регламент (ЕС) No 887/2011 се заменя с приложение II към настоящия регламент.
 Член 4
 Преходни мерки
 Посоченият в приложението препарат и съдържащите го фуражи, които са произведени и етикетирани преди 28 декември 2017 г. в съответствие с правилата, приложими преди 28 юни 2017 г., могат да продължат да се пускат на пазара и да се употребяват до изчерпване на складовите наличности.
 Член 5
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 юни 2017 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
 (3) Регламент (ЕО) No 2036/2005 на Комисията от 14 декември 2005 г. относно безсрочно разрешаване употребата на някои добавки в храните за животни и временното разрешаване на нов вид употреба на някои добавки, чиято употреба в храните за животни вече е разрешена (ОВ L 328, 15.12.2005 г., стр. 13).
 (4) Регламент за изпълнение (ЕС) No 887/2011 на Комисията от 5 септември 2011 г. относно разрешаването на препарат от Enterococcus faecium CECT 4515 като фуражна добавка за пилета за угояване (притежател на разрешителното Evonik Nutrition & Care GmbH) (ОВ